Job med løntilskud til førtidspensionister
Er du førtidspensionist, har du mulighed for at blive ansat i et skånejob med løntilskud, hvis du ikke kan fastholde eller opnå beskæftigelse på nedsat tid på det ordinære arbejdsmarked. Du må ikke kunne arbejde på normale vilkår, og du skal have varig nedsættelse af din funktions- og arbejdsevne.
Ansættelsen i skånejob kan være på fuld tid eller deltid, og din arbejdsgiver udbetaler lønnen til dig og modtager et løntilskud fra kommunen.
Skånejob foregår på særlige vilkår og tager udgangspunkt i, hvad du kan klare fysisk og/eller psykisk.
Et skånejob er normalt med nedsat arbejdstid, og der gælder særlige regler vedr. aflønning i et skånejob, hvor lønnen normalt er betydeligt lavere end normal overenskomstmæssig aflønning.
Til gengæld modtager du fortsat din førtidspension samtidig med skånejobbet.
Du skal primært selv finde dit skånejob.
Jobcenter Varde kan eventuelt hjælpe med udarbejdelse af dit CV.
Er du ikke selv i stand til at søge efter skånejob, hjælper Jobcenter Varde med match i det omfang, virksomhederne tilbyder jobåbninger.
Har du brug for yderligere information, så læs mere ved at trykke her – eller du er altid velkommen til at kontakte Jobcenter Varde.